Michael Gambon

**Michael Gambon** (1940−2023) var en irskfødt britisk skuespiller med erfaring fra film, fjernsyn og scene. 

## Bakgrunn
Michael Gambos mor, Mary (født Hoare), var sydame, og faren, Edward Gambon, arbeidet med maskiner under andre verdenskrig. Hans familie innvandret til Storbritannia etter andre verdenskrig i 1945. Da var Gambon seks år. Faren fikk arbeid på gjenoppbygningen i London etter alle krigsødeleggelsene, og bosatte familien i Londons Camden Borough.

Oppdragelsen var katolsk, og han gikk på *St Aloysius Boys' School* i Somers Town der han var ministrant i kirken. Han fortsatte ved St Aloysius' College i Highgate, der også skuespilleren Peter Sellers fikk sin utdannelse. Senere flyttet familien til Bexley, der han gikk på *Crayford Secondary School* som han forlot i en alder av 15 år uten uten slutteksamen. 

Deretter gikk han i lære som redskapsmaker hos Vickers-Armstrongs. Da han var 21 år hadde han kvalifisert seg som ingeniørtekniker. Han forble i det faget i ett år, og tok med seg gjennom resten av livet en interesse for å samle på gamle våpen, klokker, ur og klassiske biler.

## Skuespillerkarriere
Da han var 24 år gammel skrev Gambon wrote et brev til en irsk teater impresario, med et CV av en omfattende og fullstendig påfunnet teterkarriere. Han ble antatt, og spilet en første mindre rolle ved Gate Theatre i Dublin. Ett år senere ble han oppdaget av Laurence Olivier, og rekruttert til Royal National Theatre i London.

Gambon fikk sin filmdebut i Laurence Oliviers *[[Othello]]* 1965. Han spilte så romantiske hovedroller, og en av disse var rollen som «Gavin Kerr» i BBC-serien *The Borderers* fra tidlig 1970-årene. Hans utseende gjorde ham til en karakterskuespiller, og det var ikke før Dennis Potters *[[Den syngende detektiv]]* (1986) at hans navn ble kjent. Etter denne suksessen, som han vant en BAFTA-pris for, spilte han i suksessfilmer, som f.eks. *[[Kokken, tyven, hans kone og hennes elsker|The Cook, The Thief, His Wife and Her Lover]]* fra 1989, hvor også Helen Mirren spilte en av hovedrollene, mens han også spilte i filmer som fikk mindre oppmerksomhet og suksess.

Gambon ble vurdert for rollen som James Bond, men ble ikke antatt, fordi de ansvarlige ikke ville besette rollen nok en gang med en «ukjent» skuespiller etter at George Lazenby hadde innehatt rollen.

Fra 1992 til 1993 spilte han hovedrollen i tolv episoder av den britiske fjernsynsserien om politikomissær Maigret.

Han spilte hovedrollen som Fjodor Dostojevskij i Károly Makks film *[[Spilleren (film)|Spilleren]]* (1997) som handlet om prosessen rundt skrivingen av Dostojevskijs roman med samme navn.

Senere spilte han i filmer som *[[Sensommerdansen]]* (1998) og *[[Plunkett & Macleane]]* (1998), så vel som opptredener i fjernsynsserier som *[[Wives and Daughters]]* (1999) (som han mottok en ny BAFTA-pris for), en TV-adapsjon av Samuel Becketts *[[Endgame]]* (2001), og *[[Perfect Strangers (TV-serie)|Perfect Strangers]]* (2001). Han var blitt en av Storbritannias mest ettertraktede skuespillere, også med et talent for komedie.

I 2004 fikk han bevist sin store spennvidde med opptreden i de fem filmene Wes Andersons komedie *[[Livet under vann med Steve Zissou]]*, gangsterfilmen *[[Layer Cake]]*, det teatralske dramaet *[[Being Julia]]* og action-fantasifilmen *[[Sky Captain and the World of Tomorrow]]*. Hans kanskje mest signifikante rolle dette året var som Albus Humlesnurr, Galtvorts rektor i den tredje filmen etter J.K. Rowlings bokserie, *[[Harry Potter og fangen fra Azkaban (film)|Harry Potter og fangen fra Azkaban]]*, en rolle han overtok etter den irske skuespilleren Richard Harris' bortgang. 

Senere opptrådt han i BBCs program Top Gear, som i Norge er vist på NRK, der han fikk en Suzuki Liana til å kjøre på to hjul i siste sving. Siste sving på Dunsfold Park-banen har nå fått navnet «Gambon» etter dette stuntet.

Gambon spilte igjen rollen som Albus Humlesnurr i filmen *[[Harry Potter og ildbegeret (film)|Harry Potter og ildbegeret]]*, som hadde premiere i november 2005. Han spilte også rollen som Albus Humlesnurr i *[[Harry Potter og Føniksordenen (film)|Harry Potter og Føniksordenen]]*, med premiere 2007, og var også med i *[[Harry Potter og Halvblodsprinsen (film)|Harry Potter og halvblodsprinsen]]*.

Gjennom sin karriere har Gambon spilt i filmer, fjernsynsserier og på scener med en rekke skuespillere, regissører og manusforfattere. Maggie Smith, Miranda Richardson, Dennis Potter og Derek Jacobi er bare noen av disse.

Gambon hadde pilotsertifikat.

I 1998 ble han utnevnt til Knight Bachelor for for sine tjenester som skuespiller.

Gambon døde på sykehus i Witham i Essex 27. september 2023 i en alder av 82 år som følge av en lungebetennelse.

## Filmografi
* 2019: Judy som Bernard Delfont
* 2019: Cordelia som Moses
* 2018: Johnny English Strikes Again som Agent 5
* 2017: Paddington 2 som Onkel Pastuzo.
* 2014: Paddington som Onkel Pastuzo
* 2011: Harry Potter og dødstalismanene – del 2 som Albus Humlesnurr
* 2010: Kongens tale som Georg V av Storbritannia
* 2010: The Book of Eli som George
* 2009: Harry Potter og Halvblodsprinsen som Albus Humlesnurr
* 2007: Harry Potter og Føniksordenen som Albus Humlesnurr
* 2006: The Good Shepherd som Dr. Fredericks
* 2005: Harry Potter og ildbegeret* som Albus Humlesnurr
* 2004: [[Being Julia]] som Jimmie Langton
* 2004: [[Deep Blue (film)|Deep Blue]]*, forteller
* 2004: Harry Potter og fangen fra Azkaban som Albus Humlesnurr
* 2004: Layer Cake som Eddie Temple
* 2004: Livet under vann med Steve Zissou som Oseary Drakoulias
* 2004: Sky Captain and the World of Tomorrow som Editor Paley
* 2003: Angels in America som Prior 1
* 2003: Open Range som Denton Baxter
* 2003: Sylvia som Professor Thomas
* 2003: The Actors som Barreller
* 2002: Ali G - Indahouse som Statsminister
* 2002: Path to War som Lyndon B. Johnson
* 2001: *High Heels and Low Lifes* som Kerrigan
* 2001: Charles Dickens’ En julefortelling som Julespøkelse fra nåtiden
* 2001: Charlotte Gray som Levade
* 2001: Gosford Park som Sir William McCordle
* 1999: Plunkett & Macleane som Lord Chief Justice Gibson
* 1999: Sleepy Hollow som Baltus Van Tassel
* 1999: The Insider som Thomas Sandefur
* 1998: Sensommerdansen som fader Jack Mundy
* 1997: Kjærlighetens vinger (orig. *The Wings of the Dove*) som Kates far
* 1996: Mary Reilly som Marys far
* 1996: The Innocent Sleep som inspektør Matheson
* 1995: Bullet to Beijing som Aleksej Aleksejevitsj
* 1995: Midnight in St. Petersburg (orig. *Led Deighton's Midnight in St. Petersburg*) som Aleksej Aleksejevitsj
* 1995: Two Deaths som Daniel Pavenic
* 1994: Black Out (orig. *Clean Slate*) som Philip Cornell
* 1994: En ganske alminnelig mann (orig. *A Man of No Importance*) som Ivor J. Garney
* 1994: Squanto - en indianerlegende (orig. *The Last Great Warrior*) som Sir George
* 1992: Toys som General Leland Zevo
* 1991: Mot maktens høyder - Mobsters (orig. *Mobsters: The Evil Empire*) som Don Faranzano
* 1989: Kokken, tyven, hans kone og hennes elsker (orig. *The Cook The Thief His Wife & Her Lover*) som Albert Spica
* 1989: The Rachel Papers som Doctor Knowd
* 1988: *Paris by Night* som Gerald Paige
* 1986: Den syngende detektiv (orig. *The Singing Detective*) som Philip Marlow, seks episoder
* 1986: Dikter-Dandyens drama (orig. *Oscar Wilde*) som Oscar Wilde
* 1985: Flukten mot havet (orig. *Turtle Diary*) som George Fairbairn
* 1974: Udyret må dø! (orig. *The Beast Must Die!*) som Jan Jarmokowski
* 1973: *Nothing but the Night* som inspektør Grant
* 1965: Othello som senator, soldat, kypriot

## Referanser


## Eksterne lenker
*